שלמה גרודזנסקי

**שלמה גרוֹדְזֶנסקי** (בכתיב יידי: **גראָדזענסקי**; כ' בכסלו תרס"ה, 28 בנובמבר 1904 – כ"ב בשבט תשל"ב, 7 בפברואר 1972) היה עיתונאי, פובליציסט, מסאי ומבקר ספרות עברי ויידי ישראלי. בכתיבתו הגדיר וגיבש את גוף היצירות המרכזי בשירה העברית בדור שאחרי נתן אלתרמן.

## תולדות חייו
נולד בגרודנו שבליטא, בתחום המושב היהודי של רוסיה (כיום בבלארוס), כבן בכור. למד בחדר מתוקן ובישיבה. ב-1917, כשהיה בן 12, היגר לארצות הברית עם אמו ובכך הסתיימו לימודיו הפורמליים, כיוון שנאלץ לפרנס את משפחתו. עם זאת היה אוטודידקט ואדם מעמיק, קרא ספרות עברית וספרות יידיש ולמד בעצמו פילוסופיה, שירה וסוציולוגיה באנגלית וביידיש.

בשנת 1924 עלה לארץ ישראל, שהה כשנה בפתח תקווה, ולאחר מכן חזר לארצות הברית. בשנת 1928 היה לעיתונאי בביטאון פועלי ציון בארצות הברית, "דער אידישער קעמפער", ומשנת 1932 היה לעורכו, תחילה בצוותא עם חיים גרינברג ולאחר מכן לבדו. בשנת 1949 ביקר במדינת ישראל וגיבש תוכנית לעלייה. ב-1951 עלה לישראל. שאר בני משפחתו נותרו בארצות הברית.

בישראל ערך את עיתון הערב של מפא"י, "הדור", בשנים 1952–1957 היה עורך הוצאת עם עובד; ב-1955 ערך כתב עת ספרותי, "אכסניה", שיצא רק בגיליון אחד. 

מ-1958 ועד פרישתו ב-1970 היה חבר מערכת עיתון "דבר", ופרסם בו במשך שנים את הטור "ד' אמות". בשנת 1962 הקים את כתב העת הספרותי "אמות", אותו ערך עד סגירתו ב-1965. במקביל, היה מעורכי הבטאון של קבוצת "מן היסוד".

בשלוש שנות חייו האחרונות הגיש את תוכנית הרדיו "על כל פנים" בגלי צה"ל. אסופת שיחות מתוכניותיו ראתה אור לאחר מותו בספר "על כל פנים" (עם עובד, 1975).

שלמה גרודזנסקי נפטר בשנת 1972 מהתקף לב במהלך טיפול רפואי, בן 67 במותו. נקבר בבית העלמין פינסקר בהרצליה.

הניח אישה, פרל, ושתי בנות: תרצה זנדבנק (אשתו של שמעון זנדבנק), ומרים טליתמן, מתרגמת. נכדתו היא העיתונאית והעורכת רחלה זנדבנק.

## דעותיו והשפעתו

## ספריו
* **געקליבענע שריפטן**, תל אביב: פארלאג י"ל פרץ, תשל"ד 1973.  (כל כתביו)
* **על כל פנים: שיחות רדיו (1969–1972)** (הביאו לדפוס שמעון זנדבנק ואברהם יבין), תל אביב: עם עובד, תשל"ה.
* **אוטוביוגראפיה של קורא: מסות ורשימות על ספרות** (ליקטו והביאו לדפוס שמעון זנדבנק ואברהם יבין), תל אביב: הקיבוץ המאוחד, תשל"ה.
* **תשומת לב: מאמרים ורשימות בענייני חברה** (ליקטו והביאו לדפוס שמעון זנדבנק ואברהם יבין), תל אביב: הקיבוץ המאוחד, תשל"ו.
* **סולז'ניצין וסביבו**.

### ספרים בעריכתו
* **[[חיים ארלוזורוב|חיים ארלאזאראוו בוך: צו זיין צענטן יארצייט]]**; רעדאגירט פון שלמה גראדזענסקי, דטרויט: חיים ארלאזאראוו צווייג (137) יידיש נאציאנאלער ארבעטער-פארבאנד, 1944. 
* ב’ קאצענעלסאן, **שריפטן און רעדעס**; רעדאקטירט פון שלמה גראדזענסקי, ניו יורק: שרון, 1945. 


* Moshe Mosenson, *Letters from the desert*; Translated from the Hebrew by Hilda Auerbach, edited with an introduction by Shlomo Grodzensky, New York: Sharon Books, inc., 1945. ("מכתבים מן המדבר")


### הדפיס מחדש
* מ.ב. שטיין, **ערד און הימל: געקליבענע כתבים**; איבערגעזעצן צום דרוק שלמה גראדעזנסקי, תל אביב: לעצטע נייעס, תשכ"ז. 

## לקריאה נוספת
* גצל קרסל, **לקסיקון הספרות העברית**, ספריית פועלים, תשכ"ה, כרך א', עמ' 500–501.
* "שלמה גרודזנסקי", בתוך: ב. י. מיכלי, **דמויות וצדודיות**, תל אביב: הקיבוץ המאוחד, תשל"א, עמ' 149 ואילך.
* **דברים על שלמה**: שלמה גרודזנסקי, כ בכסלו תרס"ה – כב בשבט תשל"ב, [ירושלים?: חמו"ל, תשל"ג].

## קישורים חיצוניים

* 
* 
* 
* , 
* 
* 
*  (הספד)
* 
* 
* 
* 
* 
* 
* יורם ברונובסקי, ביקורת תהיה - מסה לזכרו של גרודזנסקי
* 

מפרי עטו:
* מאמרו "אירוניה ומוזיקה" על שירת נתן זך
* 
* , 
* 
* 
* 
* 
* 
* 
*  (מתוך "אוטוביוגראפיה של קורא")
* 
* 
* 
* 
* , 
* 
*  (פולמוס עם עמוס אילון)
* 
* 
* 
* 
* 
* , 
## ביאורים

## הערות שוליים

קטגוריה:ישראלים ילידי האימפריה הרוסית
קטגוריה:עולים בשנות ה-1950
קטגוריה:גרודנו: אישים
קטגוריה:סגל דבר
קטגוריה:עיתונאים כותבי יידיש
קטגוריה:בעלי טור ישראלים
קטגוריה:פובליציסטים ישראלים
קטגוריה:מבקרי ספרות ישראלים
קטגוריה:מסאים ישראלים
קטגוריה:אוטודידקטים ישראלים
קטגוריה:ישראלים ילידי ליטא
קטגוריה:עורכים ספרותיים ישראלים
קטגוריה:חברי פועלי ציון
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1904
קטגוריה:ישראלים שנפטרו ב-1972